Nyuki-asali

Nyuki-asali ni aina za nyuki wa kabila Apini katika familia Apidae ambao hutengeneza asali na kuiweka katika sega za nta.

Nyuki-asali hufugwa sana kila mahali duniani lakini wengine wanaishi porini na asali yao hukusanywa kwa kuvunja mizinga yao. Katika Afrika kwa jumla sehemu ya asali bado inatokana na nyuki asali wa porini lakini ufugaji nyuki unaendelea kupanuka.

 Wadudu wa kijamii 
Nyuki-asali ni wadudu wa kijamii maana yake wanaishi katika makundi si peke yao kama aina nyingine za nyuki. Wanajenga sega ya nta ndani ya mzinga wa nyuki na humu hutunza asali yao.

Kuna aina tatu za nyuki ndani ya kundi hili nao ni:
 malkia wa nyuki ni mama wa nyuki wote ndani ya kundi na kazi yake ni kutaga mayai pekee
 nyuki wafanyakazi ni wakazi wengi wa mzinga na wote ni wa kike. Ni hao wanaofanya kazi yote kama kukusanya mbelewele na mbochi, kusafisha mzinga, kutengeneza nta, kujenga sega, kumlisha malkia na majana, kulinda mzinga  
 nyuki wa kiume au wadudume ni wachache na kazi yao ya pekee ni kumpanda malkia ambaye si yule wa mzinga wake kwa kawaida; baadaye wanafukuzwa kwenye mzinga na hawapewi chakula tena

Spishi na nususpishi za Afrika
 Apis mellifera
 Apis m. adansonsii, Nyuki-asali wa Adanson
 Apis m. capensis, Nyuki-asali kusi
 Apis m. intermissa, Nyuki-asali mweusi
 Apis m. jemenitica, Nyuki-asali wa Pembe la Afrika
 Apis m. lamarckii, Nyuki-asali wa Lamarck
 Apis m. litorea, Nyuki-asali pwani
 Apis m. major, Nyuki-asali wa Maroko
 Apis m. monticola, Nyuki-asali milimani
 Apis m. nubica, Nyuki-asali wa Sudani
 Apis m. sahariensis, Nyuki-asali jangwani
 Apis m. scutellata, Nyuki-asali wa Afrika
 Apis m. unicolor, Nyuki-asali wa Madagaska

Spishi za Asia
 Apis andreniformis (Black Dwarf Honey Bee)
 Apis cerana (Asiatic Honey Bee)
 Apis dorsata (Giant Honey Bee)
 Apis florea (Red Dwarf Honey Bee)
 Apis nigrocincta (Philippine Honey Bee)

Picha

Jamii:Nyuki na jamaa
Jamii:Wanyama wa Biblia